open-index/open-wikipedia-markdown huggingface dataset:
אליקים בן חלקיהו

**אֶלְיָקִים בֶּן-חִלְקִיָּהוּ**, **אֲשֶׁר עַל-הַבָּיִת** הוא דמות מקראית הנזכרת ב. אליקים היה מופקד על בית המלך בימי חזקיהו מלך יהודה. היה בין שלושת השרים אשר היו מופקדים על המשא ומתן עם רבשקה בשם חזקיהו.

## תפקידו
התפקידים המוזכרים בפסוק מסודרים לפי סדר חשיבות התפקיד: וַיִּקְרְאוּ, אֶל-הַמֶּלֶךְ, וַיֵּצֵא אֲלֵהֶם אֶלְיָקִים בֶּן-חִלְקִיָּהוּ, אֲשֶׁר עַל-הַבָּיִת; וְשֶׁבְנָה, הַסֹּפֵר, וְיוֹאָח בֶּן-אָסָף, הַמַּזְכִּיר. מִשְׂרָתוֹ של אליקים הייתה קיימת עוד בזמנו של שלמה והייתה מופקדת בידי אחישר. בזמנו של אחאב, המשרה הייתה מופקדת בידי עובדיהו.

שמות שני השרים הראשונים מעלים קושי. ישעיה, אשר ניבא בזמנו של חזקיה, מנבא על גירושו של שבנא:

ייתכן כי ישעיה ייעד את התפקיד לאליקים בן חלקיהו. יש הסוברים, כי שבנא לא היה יהודי ולא התקבל בעין יפה בחצר המלך ובחוגים נוספים בעם וזאת ערב המרד בסנחריב. לדעת חוקרים אלו העלה חזקיה את אליקים בדרגה.
לפי הכתוב ניכר נושא המשרה אֲשֶׁר עַל-הַבָּיִת בלבושו. כמו כן ניכר גם מעמדו הרם המשתקף בכתוב:  בידיו הופקד "מַפְתֵּחַ בֵּית-דָּוִד", סמל למעמדו הרם משאר נושאי התפקידים אשר בבית המלך.
אליקים היה בין שלושת השרים, אשר נשלחו לנהל משא ומתן עם רבשקה. ביחד עמם הוא מבקש מרבשקה לדבר ארמית. הם חוזרים אל המלך, אבלים וקרועי בגדים. לאחר נאומו של רבשקה נשלחים השרים מטעם חזקיה ואליקים ביניהם לישעיה הנביא. תפקידו של אליקים על פי יוסף בן מתתיהו הוא סוכן הממלכה. כמו כן במשלחת אל רבשקה, אליקים אצל בן מתיתיהו הוא הדובר היחידי, אשר חשש שהעם יבין את דבריו של רבשקה וביקשו לדבר סורית. רבשקה על פי בן מתיתיהו מסרב ומדבר עברית.

## קישורים חיצוניים
* 

## הערות שוליים

קטגוריה:יהודי המאה השמינית לפנה"ס
קטגוריה:אישים בספר מלכים
קטגוריה:אישים בספר ישעיהו
קטגוריה:השרים אשר על הבית
יוקטן (מדינה)

**יוקטן** (בספרדית: **Yucatán**; רשמית: **המדינה החופשית והריבונית של יוקטן**, בספרדית: **Estado Libre y Soberano de Yucatán**) היא אחת מ-31 המדינות המרכיבות את מקסיקו. יוקטן שוכנת בדרום-מזרח מקסיקו, בחצי האי יוקטן, והיא גובלת בקמפצ'ה במערב, קינטנה רו במזרח ומפרץ מקסיקו בצפון. בירתה והעיר הגדולה ביותר בה היא מרידה.

## היסטוריה
הספרדים הגיעו לאזור לראשונה ב-1517. ב-1527, הם ניסו לכבוש את האזור מידי בני המאיה שגרו בו אך לא הצליחו. לאחר עוד מספר ניסיונות כיבוש כושלים, הם הצליחו לכבוש את האזור במלואו ב-1543.

במהלך המאות שלאחר מכן היו ניסיונות של התושבים הילידים למרוד בכתר הספרדי, ולאחר מכן במקסיקו, אך ניסיונות אלו כשלו.

[ממוזער|ימין|דגל רפובליקת יוקטן, המשמש גם כדגל [דה יורה של מדינת יוקטן.]]
תושבי חצי האי יוקטן הושפעו ממלחמת העצמאות של מקסיקו והכריזו על עצמאותם ב-1821. לאחר מכן הם החלו במשא ומתן להצטרפות לאימפריית מקסיקו שהוקמה זה עתה. הם צורפו, אך האימפריה התפרקה תוך זמן קצר וב-1823 הוקמה רפובליקת יוקטן, שכללה גם את שטחי קמפצ'ה וקינטנה רו של ימינו. כעבור מספר חודשים מקסיקו הפכה לפדרציה וחתמה על הסכם פדרלי עם המדינה החדשה שלפיו היא תצטרף למקסיקו, ורפובליקת יוקטן נכנסה לפדרציה.

הממשלה המקסיקנית הפרה חלקים מההסכם מ-1835, ולבסוף יוקטן פרשה ממקסיקו ב-1841 ונוצרה רפובליקת יוקטן השנייה. ב-1841 מדינת טבסקו פרשה גם היא ממקסיקו, וראשי רפובליקת יוקטן הציעו לראשי טבסקו להקים רפובליקה פדרלית נפרדת ממקסיקו, אך הרעיון לא מומש, שכן טבסקו חזרה למקסיקו ב-1842.

ב-1847 התחיל מרד של בני המאיה במטרה ליצור מדינה עצמאית שלהם בשטחי הרפובליקה. רפובליקת יוקטן לא הצליחה להתמודד עם המרד לכן היא חזרה להיות מדינה מקסיקנית כעבור שנה. ב-1852, בעקבות מחלוקות פוליטיות, נוצרה טריטוריית קמפצ'ה בחלק מהמדינה, וב-1863, תחת ממשל בניטו חוארס, קמפצ'ה הפכה למדינה נפרדת.

המרד של בני המאיה, שגרם לחזרת יוקטן למקסיקו, הסתיים ב-1901 כשכוחות מקסיקו כבשו את בירת המורדים צ'ן סנטה קרוס, למרות שבפועל נמשכו התנגשויות עם התושבים המקומיים גם עשרות שנים לאחר מכן. כשנה לאחר סוף המרד נשיא מקסיקו פורפיריו דיאס הכריז על הקמת "הטריטוריה הפדרלית של קינטנה רו", שהפכה לבסוף למדינת קינטנה רו של ימינו.

## כלכלה
כלכלת יוקטן מתבססת על דיג, מוצרים מן החי, כמו תרנגולי הודו, תרנגולים, חזירים, ביצים ודבש, תעשייה ותיירות.

## קישורים חיצוניים

* 
* 

קטגוריה:מקסיקו: מדינות
*
שמחת הרגלים

מצוות **שמחת הרגלים** (או **שמחת יום טוב**) מחייבת לשמוח בשלוש הרגלים, פסח שבועות וסוכות (ושמיני עצרת). התורה מצווה, כחלק ממצוות השמחה, שעל האדם לא לשמוח לבדו אלא לשמח עמו את בני משפחתו ואת העניים.

עיקרה של מצוות שמחה, בזמן שבית המקדש קיים, הוא לאכול בשר קרבן (בדרך כלל קרבן שלמים, המכונים שלמי שמחה).

## מקור המצווה
החיוב לשמוח ברגלים מפורש בתורה בנוגע לחג השבועות, ומפורט במיוחד בנוגע לחג הסוכות:

בנוגע לחג הפסח לא נאמרה שמחה בתורה, אולם להלכה גם בחג הפסח ישנו חיוב שמחה. הראשונים דנו במקורו של חיוב זה, וביארו שהוא נלמד משאר הרגלים בהיקש או בגזרה שווה.

במדרש נאמר שבחג הפסח השמחה אינה מפורשת בתורה משום שהתבואה נידונה בו, והאדם עדין אינו יודע אם היא תצמח כראוי, וכן מפני שמתו בו המצרים. בשבועות נאמרה שמחה אך רק פעם אחת משום שהתבואה כבר צמחה אך הפירות עדין נדונים ולא ברור אם יצמחו, ולעומתם בסוכות השמחה מודגשת במיוחד משום שסוכות הוא לאחר שאדם יצא זכאי בדינו בראש השנה וביום הכיפורים, ולאחר שכל תבואתו ופרותיו כבר צמחו ונאספו הביתה.

## דיני המצווה

בזמן שבית המקדש היה קיים, המצווה כללה חובת הקרבת שלמי שמחה (בנוסף לעולת ראייה ושלמי חגיגה) בשביל אכילת בשר בחג. בתלמוד הבבלי נאמר שלאחר שבית המקדש נחרב, יש לשמוח במועד בשתיית יין. רבי יהודה מוסיף שיש לשמח כל אחד בשמחה הראויה לו: שתיית יין לאיש, ובגדים חדשים לאישה. הראשונים נחלקו האם חיוב השמחה בשאר דברים שאינם בשר קרבן הוא חלק ממצוות השמחה דאורייתא, כדעת הרמב"ם, או שמצוות השמחה דאורייתא אינה מתקיימת אלא בבשר קרבן, ובזמן הזה השמחה בשאר דברים היא מדרבנן בלבד, כדעת תוספות.

הרמב"ם פסק שגם נשים מחויבות במצווה זו. האחרונים נחלקו האם חובת המצווה מוטלת גם על הנשים, או שהיא מוטלת על הגברים לשמח את נשותיהם. מחלוקת נוספת היא לגבי חיוב מצוות שמחה בראש השנה, שנחשב לחג אך אינו משלושת הרגלים.

בנוסף לכך כתב הרמב"ם:

### שמחת בית השואבה

בחג הסוכות הייתה שמחה יתירה, ובבית המקדש היו מנגנים ורוקדים כל הלילה.

## טעמי המצווה
בספר החינוך כתב שהשמחה היא מצרך נפשי חיוני לאדם, ולכן ישנה מצווה לשמוח בזמנים מיוחדים, בהם יש לזכור את חסדי ה', ועל ידי כך השמחה לא תיגרר למחוזות לא רצויים.

## קישורים חיצוניים
* הרב אוהד פיקסלר, שמחת יום טוב, בבית המדרש הווירטואלי של ישיבת הר עציון
* שמחת יום טוב, באתר עולמות
* מצות שמחת יום טוב, באתר "דין"

## הערות שוליים

קטגוריה:תרי"ג מצוות
קטגוריה:פסח
קטגוריה:שבועות
קטגוריה:סוכות
קטגוריה:פרשת ראה
הפשטה (מתמטיקה)

במתמטיקה, **הפשטה** (בלועזית: אבסטרקציה) היא הליך מרכזי של זיקוק התכונות העקרוניות של אובייקט נחקר וזניחת תכונות אחרות ממשיות שלו שבמסגרתן נחקר במקור. ההפשטה מפשטת את העיסוק באובייקט ומאפשרת להכליל אותו.

מרבית תחומי המתמטיקה נולדו מתוך עיסוק בבעיות מציאותיות. על אף שהמציאות היא המוטיבציה הראשונית להולדתו של תחום מסוים, התמקדות בעצמים ממשיים עשויה לעיתים רק להפריע. מתמטיקאי יעדיף **להפשיט** את העצמים שהוא חוקר – למצוא אוסף פשוט ככל הניתן של תכונות המתארות את העצמים הנחקרים במידה שתספק כל צורך של המחקר.

התהליך ההפוך של לקיחת אובייקט מופשט וחקירתו דרך מופע ממשי שלו נקרא **[[הצגה (מתמטיקה)|הצגה]]** (רפרזנטציה) של האובייקט.

## דוגמאות
* בעיית הגשרים של קניגסברג היא בעיה שהטרידה את תושבי קניגסברג, שביקשו לדעת האם קיים מסלול בעיר שחוצה את כל שבעת הגשרים בעיר בדיוק פעם אחת. המתמטיקאי לאונרד אוילר הוכיח שהדבר בלתי אפשרי. הוא עשה את זה על ידי הפשטה שהזניחה את הגאומטריה של העיר והתייחסה רק ליחסים בין חלקי העיר (ראו באיור מטה). פתרון זה נחשב למאמר הראשון בתורת הגרפים, תורה החוקרת גרפים – עצמים מופשטים המדמים עצמים מציאותיים רבים, החל בגשרים וכלה בחברויות ברשת חברתית.

160px →
160px→
160px

*תורת החבורות, שהיא תחום באלגברה מופשטת, חוקרת מבנה אלגברי מופשט הקרוי חבורה, שמאופיין על ידי מספר מצומצם של תכונות. תורת החבורות נולדה בתחילת המאה ה-19 מתוך העיסוק בפתרון משוואות פולינומיות. משוואות אלו נחקרו באמצעות התכונות של אוסף התמורות על פתרונותיהן. בסוף המאה ה-19 התגבשה ההבנה שהתוצאות שהתקבלו על אוספים של תמורות תקפות למגוון רחב יותר של אובייקטים (כגון הסימטריות של גבישים), ונוסחו התכונות הבסיסיות שמאפשרות הכללה זו. אמנם משפט קיילי קובע שהעיסוק בחבורות כלליות שקול לעיסוק בתמורות, אולם מתמטיקאים העדיפו להמשיך את המחקר דרך החבורות המופשטות, המאפשרות לראות דברים בבהירות רבה יותר.
*תורת המודלים היא תחום בלוגיקה מתמטית החוקר עצמים מתמטיים באשר הם דרך הבנת המבנה הלוגי המאפיין אותם. תחום זה מאפשר להפשיט עצמים וטענות ממגוון רחב של תחומים אחרים במתמטיקה ולחקור אותם כמעט במנותק לחלוטין ממקורם. כך למשל ההוכחה של משפט אקס-גרותנדיק, העוסק בשדה המספרים המרוכבים, מבוססת על תורת המודלים וכמעט ולא עושה שימוש בתורה האלגברית והאנליטית הענפה המאפיינת את השדה.

## ראו גם
*הכללה (מתמטיקה)

קטגוריה:מושגים במתמטיקה
קטגוריה:הפשטה
הרמן בקר-פרייזנג

**הרמן בקר-פרייזנג** (בגרמנית: **Hermann Becker-Freyseng**; נולד ב-18 ביולי 1910 בלודוויגסהאפן - מת ב-27 באוגוסט 1961 בהיידלברג) היה רופא גרמני שייעץ ללופטוואפה במהלך מלחמת העולם השנייה. הוא זוהה כאיש מפתח ברפואה האווירית, היה אחד מן הנאשמים במשפט הרופאים בגרמניה ונמצא אשם.

## ביוגרפיה

בקר-פרייזנג סיים את לימודיו באוניברסיטת ברלין בשנת 1935 כרופא, ושלוש שנים לאחר מכן החל לעבוד עם האנס-גאורג קלאמן על ניסויים בחמצן טהור.

בקר-פרייזנג גויס לתוכנית הניסויים הרפואיים של הנאצים על ידי הוברטוס שטרוגהולד. תחום התמחותו של בקר-פרייזנג היה עריכת ניסויים בתאי לחץ. המחלקה לרפואה אווירית הוקמה בשנת 1936 מיד עם גיוסו של בקר-פרייזנג, וזמן קצר לאחר מכן נהפך למתאם. שלא כמו יתר עמיתיו שעסקו במחקר רפואי צבאי, הוא היה חבר במפלגה הנאצית. הייתה לו דרגת קפטן בשירותי הרפואה.

הניסויים המגוונים שנערכו על ידי בקר-פרייזנג או על ידי פקודיו הובילו למספר מקרי מוות. הניסויים שגבו את מספר הקורבנות הגבוה ביותר היו אלה שדימו גובה טיסה רב ומחסור בחמצן, ונערכו על אסירי מחנה דכאו. בקר-פרייזנג ערך גם ניסויים בצימאון ובשתיית מי מלח. לצורך הניסויים, הרופאים פנו להיינריך הימלר וביקשו את אישורו לקבל לידיהם 40 אסירים בריאים. אסירים אלה אולצו לשתות מי מלח, ולחלקם הוחדר הנוזל בזריקה לוורידים. למחצית מהנבדקים ניתנו "מי ברקה" (ברקטיט), מי ים שטעמם שופר, ובגופם של כל הנבדקים נערכו ניתוחי כבד ללא חומר מרדים. כל הנבדקים מתו כתוצאה מהניסויים.

### לאחר מלחמת העולם השנייה

הרמן בקר-פרייזנג היה בין הנאשמים במשפט הרופאים בנירנברג, נמצא אשם בסעיפי האשמה 2 ו-3 (פשעי מלחמה ופשעים נגד האנושות) ונידון לעשרים שנות מאסר. עם זאת, שמו עלה בגורל במסגרת מבצע פייפרקליפ, והוא הובא לארצות הברית כדי לסייע בהקמת צוות רפואת החלל על מנת לקדם את המרוץ לחלל. ניתנה לו האחריות ללקט ולהוציא לאור את נתוני המחקר שלו ושל עמיתיו, והספר "רפואה אווירית גרמנית: מלחמת העולם השנייה" יצא לאור זמן קצר לאחר שהחל בקר-פרייזנג לרצות את תקופת מאסרו.

בשנות השישים אובחן כחולה בטרשת נפוצה, והוא מת מהמחלה בשנה שלאחר מכן.

קטגוריה:רופאים נאצים
קטגוריה:ניסויים בבני אדם על ידי הנאצים: פושעים
קטגוריה:חולי טרשת נפוצה
קטגוריה:גרמנים שנולדו ב-1910
קטגוריה:גרמנים שנפטרו ב-1961
קזרטה

**קזרטה** (באיטלקית: **Caserta**) היא בירת נפת קזרטה שבמחוז קמפניה שבאיטליה. העיר היא מרכז חקלאי, מסחרי ותעשייתי חשוב השוכנת במרחק 40 ק"מ מצפון לנאפולי. היא ממוקמת בשולי מישור קמפניה למרגלות רכס הרי האפנינים. קזרטה ידועה בעיקר בשל ארמון קזרטה, שב-1997 הוכרז כאתר מורשת עולמית מטעם אונסק"ו.

## היסטוריה
קזרטה המודרנית הוקמה סביב למגדל המגן שהוקם בתקופה הלומברדית על ידי פנדו, נסיך קפואה. פנדו הרס את העיר המקורית בערך בשנת 863. המגדל הוא חלק מהארמון ששימש כמקום מושבם של רוזני קזרטה וכמעון מלכותי. העיר וסביבתה היו נחלתם של בני משפחת אקוואויוה (Acquaviva), שעקב החובות הכספיים שנקלעה אליהם, מכרה את הנחלה למשפחה המלכותית. המשפחה המלכותית בחרה במקום לבנייתו של הארמון החדש שלה, שהיה נראה מתאים יותר לבנייה בפנים הארץ בהשוואה לארמון הקודם ששכן על מפרץ נאפולי.

עם סיומה של מלחמת העולם השנייה שימש הארמון המלכותי כמקום מושבו של המפקד העליון של כוחות בעלות הברית. המשפט הראשון על פשעי מלחמה התנהל כאן ב-1945. הגנרל הגרמני אנטון דוסטלר (Anton Dostler) נידון כאן למוות והוצא להורג בעיירה אברסה (Aversa) הסמוכה.

## אתרים חשובים
האתר החשוב ביותר בקזרטה הוא ארמון קזרטה שהוכרז כאתר מורשת עולמית מטעם ארגון אונסק"ו. הארמון נבנה במאה ה-18 על ידי האדריכל האיטלקי לואיג'י ונוויטלי (Luigi Vanvitelli) בהשראתו של ארמון ורסאי עבור מלכי בית בורבון שמלכו על ממלכת שתי הסיציליות. זהו אחד האתרים המתוירים ביותר במדינה. הארמון מכיל יותר מ-1200 חדרים, המעוטרים במגוון סגנונות. הוא שימש כאתר צילום לכמה סרטי קולנוע כמו מלחמת הכוכבים - פרק 1: אימת הפנטום, מלחמת הכוכבים - פרק 2: מתקפת המשובטים, מלאכים ושדים ומשימה בלתי אפשרית 3. הפארק הצמוד הוא באורך 3.2 ק"מ ומכיל מפלים, אגמים וגנים רבים, בין השאר גן אנגלי מפורסם.

כמו כן נמצאים בקזרטה הארמון הישן (Palazzo Vecchio) שנבנה במאה ה-14 ושופץ על ידי ונוויטלי כמעון זמני למשפחה המלכותית, הקתדרלה מהמאה ה-18 ואקוודוקט ונוויטלי מהמאה ה-18.

## ערים תאומות

* 
* 

## גלריה

File:Caserta flickr03.jpg|הקתדרלה
File:Der bourbonische Königspalast in Caserta.jpg|ארמון קזרטה
File:CarolingianAcqueduct.jpg|אקוודוקט ונוויטלי
File:Statua Vanvitelli Caserta f01.jpg|פסלו של לואיג'י ונוויטלי


## קישורים חיצוניים

* 
* 

## הערות שוליים

קטגוריה:קמפניה: ערים
אליפות וימבלדון 1901

** אליפות וימבלדון 1901** הייתה תחרות טניס שנערכה על מגרשי הדשא של אצטדיוני הטניס בווימבלדון. התחרות התחילה ב-24 ביוני והסתיימה ב-3 ביולי. תוכנית התחרות כללה תחרויות גברים, תחרויות נשים ותחרויות זוגות גברים.

## התחרות
### תחרות הגברים
שמאל|ממוזער|180px|ארתור גור, מנצח תחרות הגברים
התחרות נערכה בשני שלבים. בשלב הראשון המתחרים חולקו ל-4 בתים. מנצח השלב הראשון היה עולה להתמודד מול מנצח אליפות וימבלדון 1900 על התואר. לתחרות זו נרשמו 36 טניסאים. בנוסף לטניסאים בריטים בתחרות השתתף טניסאי מניו זילנד. בגמר תחרות הגברים ארתור גור ניצח את צ'ארלס דיקסון. במשחק האליפות ארתור גור פגש את רג'ינלד דוהרטי (מנצח אליפות וימבלדון 1900) וניצח ב-4 מערכות.

### תחרות הנשים
[ימין|ממוזער|180px|[שרלוט קופר, מנצחת תחרות הנשים]]
בתחרות הנשים השתתפו 30 טניסאיות שחולקו ל-2 בתים. לראשונה לתחרות נשים נרשמו טניסאיות מצרפת ומקנדה. שרלוט קופר (האלופה בשנים 1895, 1896 ו-1898) ניצחה בתחרות. במשחק האליפות היא ניצחה את בלאנש בינגלי בשתי מערכות.

### תחרות הזוגות
בתחרות הזוגות השתתפו 19 זוגות שהתחרו על הזכות להתמודד על התואר במשחק נגד האחים דוהרטי, מנצחי אליפות וימבלדון 1900. בתחרות נרשם זוג אמריקאי דווייט דייוויס והולקום וורד שלא השתתפו בתחרות היחידים. הם היו אלופי ארצות הברית בתחרות זוגות בשנים 1899–1901. האמריקאים ניצחו בתחרות בין הזוגות המתמודדים. במשחק על האליפות הם הפסידו לאחים דוהרטי ב-4 מערכות. בכך האחים דוהרטי זכו בפעם החמישי ברציפות.

## קישורים חיצוניים

* האתר הרשמי של אליפות וימבלדון
* תוצאות משחקי גברים
* תוצאות משחקי זוגות
* תוצאות משחקי נשים

קטגוריה:אליפויות וימבלדון
וימבלדון
אליפות וימבלדון 1902

** אליפות וימבלדון 1902** הייתה תחרות טניס שנערכה על מגרשי הדשא של אצטדיוני הטניס בווימבלדון. התחרות התחילה ב-23 ביוני והסתיימה ב-2 ביולי. תוכנית התחרות כללה תחרויות גברים, תחרויות נשים ותחרויות זוגות גברים.

## התחרות
### תחרות הגברים
שמאל|ממוזער|180px|לורנס דוהרטי, מנצח תחרות הגברים
התחרות נערכה בשני שלבים. בשלב הראשון המתחרים חולקו ל-4 בתים. מנצח השלב הראשון היה עולה להתמודד מול מנצח אליפות וימבלדון 1901 על התואר. לתחרות זו נרשמו 41 טניסאים. בנוסף לטניסאים בריטים בתחרות השתתפו טניסאים מבלגיה. בגמר תחרות הגברים לורנס דוהרטי ניצח את יאשיהו ריצ'י. במשחק האליפות לורנס דוהרטי פגש את ארתור גור (מנצח אליפות וימבלדון 1901) וניצח ב-4 מערכות.

### תחרות הנשים
ימין|ממוזער|180px|מיוריאל רוב, מנצחת תחרות הנשים
בתחרות הנשים השתתפו 22 טניסאיות שחולקו ל-2 בתים.  מיוריאל רוב ניצחה בתחרות. במשחק האליפות היא פגשה את שרלוט קופר, מנצחת אליפות וימבלדון 1901. לאחר שתי מערכות עם תוצאה 1:1 המשחק הופסק עקב הגשם. המשחק חודש למחרת ומיוריאל רוב ניצחה בשתי מערכות.

### תחרות הזוגות
בתחרות הזוגות השתתפו 20 זוגות שהתחרו על הזכות להתמודד על התואר במשחק נגד האחים דוהרטי, מנצחי אליפות וימבלדון 1901. בתחרות נרשם זוג טניסאים מבלגיה שהגיעו לרבע-גמר. בתחרות זו ניצחו הבריטים פרנק ריסלי וסידני סמית'. במשחק על האליפות הם ניצחו את האחים דוהרטי ב-5 מערכות. בכך הופסק רצף ניצחונות של האחים שנמשך משנת 1897.

## קישורים חיצוניים
* האתר הרשמי של אליפות וימבלדון
* תוצאות משחקי גברים
* תוצאות משחקי זוגות
* תוצאות משחקי נשים

קטגוריה:אליפויות וימבלדון
וימבלדון
ג'ורג' ליכטר

**ג'ורג' ליכטר** (באנגלית: **George Lichter**; 14 בדצמבר 1921 - 2 באוגוסט 2013) היה טייס קרב יהודי אמריקאי במלחמת העולם השנייה, ממייסדי חיל  האוויר הישראלי.

## חייו
ליכטר נולד בברוקלין בארצות הברית, בנם של בן ובסי. אביו היגר מרוסיה ואמו נולדה בארצות הברית. לאחר המתקפה על פרל הארבור בדצמבר 1941, החליט להתנדב לשירות צבאי, לאחר מספר חודשים של המתנה ובדיקות רפואיות גויס לזרוע האוויר באפריל 1942. סיים הכשרתו בבית הספר לטיסה בטקסס ושירת כטייס קרב, תחילה הוצב בכנף שהגנה על וושינגטון די. סי. ובנובמבר 1943 נשלח לאנגליה שם שירת בכנף 361 של חיל האוויר השמיני. במהלך מלחמת העולם השנייה הטיס מטוסי P-47 ת'נדרבולט ו-P-51 מוסטנג והשתתף ב-88 גיחות מבצעיות בשמי אירופה, כולל בפלישה לנורמנדי. הוא לחם בקרבות אוויר רבים בהם רשם נזקפו לזכותו שתי הפלות של מטוסי אויב. על שירותו זכה בצלב התעופה המצוינת ובמדליית האוויר. לאחר שירותו הצבאי עבד כמדריך טיסה במזרח הרחוק, סוחר בשאנגחאי ובעסקי טקסטיל בארצות הברית.    

עם הקמת מדינת ישראל התנדב לשירות במלחמת העצמאות במסגרת מח"ל. הוא נשלח לשדה התעופה צ'סקה-בודייוביצה בצ'כוסלובקיה תחת השם הבדוי בנימין פשקין, והדריך בו את קבוצת הישראלים שנשלחו ללמוד טיסה. הוא הדריך על מטוסי האימון אוויה C2B ואת חמשת המצטיינים (דני שפירא, מוטי הוד, שעיה גזית, טיבי בן-שחר וגרשון ליטוויץ) על מטוס הקרב אוויה S-199. עם הגיעו לישראל שירת בחיל האוויר בטייסת הקרב הראשונה. הוא נשלח פעם נוספת לצ'כוסלובקיה להדריך על מטוסי ספיטפייר. בדצמבר 1948 פיקד על מבנה מטוסי הספיטפייר במסגרת מבצע ולוטה 2, מצ'כוסלובקיה דרך יוגוסלביה לישראל. בהמשך פיקד על טייסת מתקדם בבית הספר לטיסה בבסיס סירקין, בו הדריך על מטוסי הרווארד. 

ב-1951 עזב את ישראל וחזר לארצות הברית עם רעייתו אותה הכיר בצ'כוסלובקיה. הוא עסק בתחום הטקסטיל. נפטר בבולדר קולורדו ב-2013, הותיר אחריו שלושה ילדים.

## לקריאה נוספת
***Ups & Downs With No Regrets** ביוגרפיה

## קישורים חיצוניים
* 
* 

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:ברוקלין: אישים
קטגוריה:מתנדבי חוץ לארץ (מח"ל)
קטגוריה:טייסי חיל האוויר הישראלי
קטגוריה:טייסים אמריקאים במלחמת העולם השנייה
קטגוריה:יהודים אנשי הכוחות המזוינים של ארצות הברית במלחמת העולם השנייה
קטגוריה:מעוטרי מדליית האוויר
קטגוריה:מעוטרי צלב התעופה המצוינת (ארצות הברית)
קטגוריה:קצינים וחוגרים יהודים בחיל האוויר של ארצות הברית
קטגוריה:טייסים יהודים אמריקאים
קטגוריה:אמריקאים שנולדו ב-1921
קטגוריה:אמריקאים שנפטרו ב-2013
אליפות וימבלדון 1903

** אליפות וימבלדון 1903** הייתה תחרות טניס שנערכה על מגרשי הדשא של אצטדיוני הטניס בווימבלדון. התחרות התחילה ב-22 ביוני והסתיימה ב-1 ביולי. תוכנית התחרות כללה תחרויות גברים, תחרויות נשים ותחרויות זוגות גברים.

## התחרות
### תחרות הגברים
שמאל|ממוזער|180px|לורנס דוהרטי, מנצח תחרות הגברים
התחרות נערכה בשני שלבים. בשלב הראשון המתחרים חולקו ל-4 בתים. מנצח השלב הראשון היה עולה להתמודד מול מנצח אליפות וימבלדון 1902 על התואר. לתחרות זו נרשמו 42 טניסאים. בנוסף לטניסאים בריטים בתחרות השתתפו טניסאים מהולנד ומארצות הברית. בגמר תחרות הגברים פרנק ריסלי ניצח את יאשיהו ריצ'י. במשחק האליפות הוא פגש את לורנס דוהרטי (מנצח אליפות וימבלדון 1902) והפסיד ב-3 מערכות.

### תחרות הנשים
[ימין|ממוזער|180px|[דורותי דאגלס צ'יימברס, מנצחת תחרות הנשים]]
בתחרות הנשים השתתפו 28 טניסאיות שחולקו ל-2 בתים. דורותי דאגלס צ'יימברס ניצחה בתחרות. מיוריאל רוב, מנצחת אליפות וימבלדון 1902 לא התייצבה להגן על תוארה ולכן זכתה בניצחון טכני.

### תחרות הזוגות
בתחרות הזוגות השתתפו 18 זוגות שהתחרו על הזכות להתמודד על התואר במשחק נגד פרנק ריסלי וסידני סמית', מנצחי אליפות וימבלדון 1902. בתחרות נרשם זוג טניסאים מהולנד. בתחרות זו ניצחו האחים דוהרטי. במשחק על האליפות הם ניצחו ב-3 מערכות ובכך החזירו לעצמם את תואר האליפות לאחר שאיבדו אותו בשנה הקודמת.

## קישורים חיצוניים
* האתר הרשמי של אליפות וימבלדון
* תוצאות משחקי גברים
* תוצאות משחקי זוגות
* תוצאות משחקי נשים

קטגוריה:אליפויות וימבלדון
וימבלדון
גאליה (פירושונים)

**גאליה** (בלטינית: **Gallia**; ביוונית: **Γαλλία**) על שם הגאלים (Galli), עם בעת העתיקה ממוצא קלטי
חלמי רפלה

**חלמי רפלה** (בערבית: **حلمي رفلة**; 15 במאי 1909 – 22 באפריל 1978) היה במאי ומפיק מצרי.

רפלה עסק כמאפר לפני שהחל לביים ולהפיק סרטים. הוא ביים את סרטו הראשון, "הדעה בחופשה" (العقل فى إجازة) בשנת 1947. במהלך פעילותו כבמאי, גילה רפלה שחקנים ושחקניות רבים, ביניהם השחקנית והזמרת שאדיה, מוחמד פאוזי ומהידה יוסורי.

ב-22 באפריל 1978 מת רפלה כתוצאה מהתקף לב, בגיל 68, בעת שנסע מליון לפריז, בחיפושו אחר מקום לצילום סרט על חייו של תאופיק אל-חכים.

## קישורים חיצוניים

* חלמי רפלה, באתר ElCinema 

קטגוריה:במאי קולנוע מצרים
קטגוריה:מצרים שנולדו ב-1909
קטגוריה:מצרים שנפטרו ב-1978
פריזרן

**פְּרִיזְרֶן** (באלבנית: **Prizreni**; בסרבית קירילית: **Призрен**) היא עיר ורשות מקומית בדרום קוסובו ובירת מחוז פריזרן. החזקה על העיר נתונה במחלוקת בין הרפובליקה של קוסובו, אשר הכריזה על עצמאותה ב-2008 וזכתה להכרה בינלאומית חלקית, לבין סרביה, שלא הכירה בעצמאות קוסובו.

## היסטוריה
העיר מאוזכרת בכתובים מתקופת האימפריה הביזנטית ובהמשך מתקופת הממלכה הבולגרית הראשונה אשר שלטה במקום. בהמשך נשלטה העיר על ידי הביזנטים והסרבים וב-1454 נכבשה על ידי כוחותיו של מהמט השני, סולטאן האימפריה העות'מאנית. פריזרן הפכה לבירתו של סנג'ק עות'מאני אשר נשא את שמה ובהמשך לבירתו של איילט. לאחר רפורמת הווילאייטים נכללה פריזרן בשטחו של וילאייט קוסובה. ב-1877 נוסדה בעיר הליגה של פריזרן, התארגנות פוליטית לקידום האינטרסים האלבניים.

במהלך מלחמת הבלקן הראשונה נכבשה פריזרן על ידי צבא סרביה וסופחה לממלכה.

במהלך מלחמת העולם הראשונה נכבשה העיר על ידי כוחות מעצמות המרכז ועם תבוסתן הוכללה בשטחי ממלכת יוגוסלביה. במהלך מלחמת העולם השנייה נכבשה פריזרן על ידי צבא ממלכת איטליה וסופחה רשמית לאלבניה הכבושה. לאחר כניעת האיטלקים השתלטו הגרמנים על פריזרן. בהמשך, לאחר תום המלחמה, נכללה פריזרן בשטחי יוגוסלביה ולאחר התפרקותה, נכללה העיר בשטחי סרביה. במהלך מלחמת קוסובו נפגעה העיר והאוכלוסייה ממוצא אלבני אולצה לעזוב אותה. כמה עשרות מתושבי פריזרן נהרגו בלחימה.

ב-2004 התחוללו בעיר מהומות ובמהלכן הועלו באש כנסיות ונפגעו אזורי מגורים בהם התגוררו תושבים ממוצא סרבי. האירועים הובילו לנטישת העיר על ידי האוכלוסייה הסרבית. בפברואר 2008 הכריזה קוסובו על עצמאותה ופריזרן נכללה בשטחה.

## הקהילה היהודית
במהלך מלחמת העולם השנייה הגיעו לפריזרן פליטים יהודים, מרביתם מרחבי יוגוסלביה ומקצתם ממדינות כגון אוסטריה וצ'כוסלובקיה. במרץ 1942 עצרו הגרמנים את יהודי קוסובו באזור הנתון לשליטתם במטרה לגרשם למחנות ההשמדה. האיטלקים כלאו כ-120 פליטים יהודים אשר נמצאו בפריזרן ובפרישטינה וסירבו להסגירם לידי הגרמנים. לאחר לחץ גרמני כבד הוסגרו 50 מהכלואים והם הועברו לבלגרד ובהמשך נרצחו. שאר הכלואים הועברו על ידי האיטלקים לשטחי אלבניה ופוזרו בין יישובים שונים.

במהלך מלחמת קוסובו עזבו מרבית יהודי קוסובו את בתיהם מחמת הקרבות, ורק בפריזרן נותרה קהילה קטנה. בשלהי העשור הראשון של המאה ה-21 התגוררו בפריזרן שלוש משפחות יהודיות בנות 50 נפשות. הקהילה נתונה הייתה במצב כלכלי קשה, ונתמכה על ידי ארגון הג'וינט.

## ערים תאומות

* 

## קישורים חיצוניים

* 
* 
* 
* פריזרן באתר My Balkan Trip **(בעברית)**

## הערות שוליים

קטגוריה:קוסובו: ערים
פריזרן
פריזרן
אליפות וימבלדון 1904

**אליפות וימבלדון 1904** הייתה תחרות טניס שנערכה על מגרשי הדשא של אצטדיוני הטניס בווימבלדון. התחרות התחילה ב-20 ביוני והסתיימה ב-29 ביוני. תוכנית התחרות כללה תחרויות גברים, תחרויות נשים ותחרויות זוגות גברים.

## התחרות
### תחרות הגברים
[שמאל|ממוזער|180px|[לורנס דוהרטי, מנצח תחרות הגברים]]
התחרות נערכה בשני שלבים. בשלב הראשון המתחרים חולקו ל-4 בתים. מנצח השלב הראשון היה עולה להתמודד מול מנצח אליפות וימבלדון 1903 על התואר. לתחרות זו נרשמו 62 טניסאים ובכך נשבר שיא הנרשמים משנת 1880. בנוסף לטניסאים בריטים בתחרות השתתפו טניסאים מבלגיה, ניו זילנד ואוסטריה. בגמר תחרות הגברים פרנק ריסלי ניצח את יאשיהו ריצ'י. במשחק האליפות הוא פגש את לורנס דוהרטי (מנצח אליפות וימבלדון 1903) והפסיד ב-3 מערכות.

### תחרות הנשים
[ימין|ממוזער|180px|[דורותי דאגלס צ'יימברס, מנצחת תחרות הנשים]]
בתחרות הנשים השתתפו 41 טניסאיות שלראשונה חולקו ל-4 בתים. שרלוט קופר סטרי (אלופה בשנים 1895, 1896, 1898 ו-1901) ניצחה בתחרות. במשחק על התואר היא הפסידה לדורותי דאגלס צ'יימברס בשתי מערכות. לדורותי דאגלס צ'יימברס זה היה הניצחון השני ברציפות.

### תחרות הזוגות
בתחרות הזוגות השתתפו 26 זוגות שהתחרו על הזכות להתמודד על התואר במשחק נגד האחים דוהרטי, מנצחי אליפות וימבלדון 1903. בתחרות נרשם זוג טניסאים מבלגיה ואוסטריה. בתחרות זו ניצחו פרנק ריסלי וסידני סמית' (מנצחי אליפות וימבלדון 1902). במשחק על האליפות הם הפסידו ב-3 מערכות לאחים דוהרטי. לאחים דוהרטי זה היה ניצחון שני ברציפות ושביעי בחישוב כולל.

## קישורים חיצוניים
* האתר הרשמי של אליפות וימבלדון
* תוצאות משחקי גברים
* תוצאות משחקי זוגות
* תוצאות משחקי נשים

קטגוריה:אליפויות וימבלדון

וימבלדון
קטגוריה:1904 בממלכה המאוחדת
CSU קראיובה

**מועדון כדורגל CSU קראיובה** הוא מועדון כדורגל רומני, מהעיר קראיובה שברומניה, המשחק בליגת העל הרומנית.

## היסטוריה
המועדון נוסד בשנת 1948. בשנת 1964 העפיל לראשונה לליגת העל הרומנית. כעבור 10 שנים המועדון זכה באליפות הראשונה שלו. ב-19 בספטמבר 1973 הקבוצה רשמה את משחקה הראשון בזירה האירופית נגד פיורנטינה האיטלקית במסגרת גביע אופ"א.

בשנת  המועדון הודיע על פירוק.

### הקמה מחדש
המועדון החל לשחק בעונת 2013/2014 בליגה הרומנית השנייה. בסוף העונה העפיל לליגת העל הרומנית.

בעונת 2014/2015 הקבוצה הגיעה לרבע גמר הגביע הרומני והפסידה לקבוצת סטיאווה בוקרשט.

## קישורים חיצוניים
* 

קטגוריה:קבוצות כדורגל רומניות
קטגוריה:קראיובה: ספורט
קטגוריה:קבוצות כדורגל שהוקמו ב-1948
קטגוריה:קבוצות כדורגל שהוקמו ב-2013
רון שכנר

**רון שכנר** (נולד ב-26 בדצמבר 1952) הוא אלוף-משנה במילואים בצה"ל. שימש מפקד חטיבה 408 וסגן מפקד אוגדה. כיהן גם כראש מועצה אזורית הר חברון וכמנכ"ל מועצת יש"ע.

## שירותו הצבאי
שכנר התגייס לצה"ל ושובץ בחטיבת גולני. עבר מסלול הכשרה כלוחם, קורס מ"כים חי"ר ולחם במלחמת יום הכיפורים. בהמשך השלים קורס קציני חי"ר. עם סיום הקורס שב לחטיבה ושימש כמפקד מחלקה. לאחר מכן מונה למפקד פלוגה בגדוד 12, והוביל כוח מן הפלוגה במבצע אנטבה, ואבטח את תנועת בני הערובה מן הטרמינל הישן למטוסי ההרקולס. במבצע ליטני שימש כמפקד פלוגת מ"כים סיירות בחטיבת ביסלמ"ח, והוביל אותה בלחימה במארון א-ראס. בשירות המילואים שימש כמפקד גדוד, כמפקד חטיבה 408 בתקופת מבצע חומת מגן וכסגן מפקד אוגדה.

שכנר כיהן כראש מועצה אזורית הר חברון למשך שתי קדנציות: הראשונה, מיד עם כינונה של המועצה בין השנים 1982 - 1984, והשנייה בין 1985 ל-1996. לאחר מכן כיהן כמנכ"ל החטיבה להתיישבות בסוכנות היהודית וכעוזר שר הביטחון, שאול מופז, להתיישבות. את תפקידו סיים בשנת 2005. בשנת 2012 מונה למנכ"ל מועצת יש"ע, וכיהן בתפקיד זה כשנה.

שכנר מתגורר ביישוב בית יתיר שבהר חברון.

## קישורים חיצוניים
* .
* .
* המטוס שחילץ את חטופי אנטבה, פרק בפודקאסט שעת מלחמה.

## הערות שוליים

קטגוריה:מפקדי חטיבת עציוני
קטגוריה:חיילי חיל הרגלים במלחמת יום הכיפורים
קטגוריה:ראשי מועצת יש"ע
קטגוריה:ראשי מועצה אזורית הר חברון
קטגוריה:בית יתיר: אישים
קטגוריה:קציני צה"ל בכירים בראשות רשויות מקומיות בישראל
קטגוריה:אלופי-משנה בצה"ל
קטגוריה:ישראלים שנולדו ב-1952
In medias res

***In medias res*** (מילולית בלטינית: "באמצע הדברים"), היא טכניקה ספרותית ואמנותית, שבה יצירה מתחילה בתיאור אירועים ללא אקספוזיציה.  לעיתים קרובות, חומר אקספוזיציה משולב מאוחר יותר, באמצעים כגון פלשבק, וכך עלילת היצירה אינה ליניארית.

המונח נטבע בידי הורטיוס, ביצירתו "על אמנות הפיוט". הורטיוס הושפע מזרם המשוררים החדשים שבראשם עמד קאלימאכוס. הזרם דגל ביצירת חיבורים קצרים, מתומצתים, שנונים, מתוחכמים וברוח המסורת. לפיכך גם שירי הורטיוס הושפעו משורשי הביקורת האלכסנדרית. במסתו "על אמנות הפיוט", הוא הגדיר מה היא יצירה טובה - שיר תמציתי שניגש "ישר לעניין":

## ראו גם
*Ab initio - "מההתחלה" 
*Ab ovo
## קישורים חיצוניים
* 

## הערות שוליים

קטגוריה:תורת הספרות
קטגוריה:טכניקות ספרותיות
קאמיזה

[שמאל|ממוזער| [ואשיצו טיפוסי בעל טוקונומה]]
**קאמיזה** (ביפנית: 上座) הוא מונח יפני המתייחס ל"מושב העליון" בתוך חדר, כלומר, המושב המכובד ביותר בחדר. המושג גם מתייחס למושב הטוב ביותר במטוס, רכבת ובמכונית. למושג זה ישנו גם מושג הופכי, שימוזה (下座), שפירושו הוא: מושב תחתי. 

בחדר, קאמיזה הוא המקום הנוח ביותר, לרוב גם הרחוק ביותר מהדלת, משום שמקום זה הוא החם ביותר בחורף, והיה הבטוח ביותר במקרה של התקפה בתקופה הפיאודלית. בחדר ואשיצו מסורתי הקאמיזה יהיה מסודר כך שהאדם שיושב בו, גבו יהיה לטוקונומה, הקאמיזה תהיה הנקודה הכי קרובה לטוקונומה, ובחדר בו אין כזאת, פשוט הנקודה הכי רחוקה מהדלת. בחדר בסגנון מערבי, הקאמיזה תהיה ספה נוחה, כיסא בעלי ידיות או המושב שבראש השולחן. המושג היפני מתייחס לכל מושב של כבוד, ולא בהכרח לזה היפני. 

## בחירת מקום הישיבה

ביפן ישנה חשיבות גדולה לבחירת מקום הישיבה כאשר נכנסים לחדר. חשוב מאוד בתרבות היפנית להשאיר את הקאמיזה פנויה לאדם החשוב ביותר שנוכח, בין אם זה אורח מיוחד, או האדם בדירוג החברתי הכי גבוה. למרות זאת, אם אדם במעמד נמוך יותר, או שחשוב פחות, מעודד על ידי המארח לעבור לקאמיזה, מנומס מצידו להסכים. מקומות הישיבה המכובדים במכונית הם (מהמכובד ביותר): מאחורי הנהג, מאחורי הנוסע הקדמי, אמצע המושב האחורי, המושב הקדמי, והנהג. במטוסים או רכבות, המושב המכובד ביותר הוא זה שצמוד לחלון, לאחריו זה שקרוב למעבר, ולבסוף האמצעי.

קטגוריה:יפן: תרבות
קטגוריה:מילים וביטויים ביפנית
מונפאלקונה

**מונפאלקונה** (באיטלקית: **Monfalcone**, בונטית: **Mofalcòn**, בסלובנית: **Tržič**, בגרמנית: **Falkenberg**) היא עיירה בנפת גוריציה (Gorizia) שבמחוז האוטונומי פריולי-ונציה ג'וליה שבצפון איטליה. העיירה ממוקמת על חוף מפרץ טריאסטה ומשמעות שמה הוא "הר הבז".

העיירה היא מרכז תעשייתי גדול לייצור ספינות, מטוסים, טקסטיל, כימיקלים ולזיקוק נפט.

## גאוגרפיה
מונפאלקונה היא היישוב החמישי בגודל אוכלוסייתו במחוז. יחד עם היישובים השכנים היא מהווה אזור אורבני של כ-50,000 תושבים. העיירה שוכנת בין גבעות קרסו (Carso) לבין הים האדריאטי והיא הנמל הצפוני ביותר בים התיכון.

## היסטוריה
בתקופות הפרהיסטוריות האזור של מונפאלקונה היה מאוכלס בכמה כפרים מבוצרים שנקראו קאסטליירי (Castellieri). לאחר תקופות השלטון של האוסטרוגותים, הביזנטים, הלומברדים והפרנקים, הייתה מונפאלקונה בשליטתה של הפטריארכיה של אקוויליה עד שנת 967. הוונציאנים כבשו אותה ב-1420 לאחר מצור של שלושה ימים ושלטו בה עד 1511, כאשר היא נפלה לידי הצרפתים. כאשר היא נכבשה מחדש על ידי הוונציאנים היא הוחרבה על ידי כוחותיו של מקסימיליאן הראשון, קיסר האימפריה הרומית הקדושה ב-1513. ב-1521 שבה מונפאלקונה לידי ונציה ונשארה תחת שלטונה עד 1797. עד לנפילתו של נפוליאון הייתה העיירה בשליטתה של צרפת ולאחר מכן הייתה לחלק מהאימפריה האוסטרית.

במהלך מלחמת העולם הראשונה נכבשה העיירה על ידי איטליה ב-1915. לזמן קצר היא נשלטה על ידי האוסטרים ב-1917 לאחר קרב קפורטו וב-1918 היא שבה לידיה של איטליה.

## ערים תאומות
* 
* 
* 
* 

## קישורים חיצוניים

* 
* אתר הבית של עיריית מונפאלקונה
* 

## הערות שוליים

קטגוריה:פריולי-ונציה ג'וליה: ערים
מיגל לופס

**מיגל לופס** (בפורטוגזית: **Hugo Miguel Almeida Costa Lopes**; נולד ב-19 בדצמבר 1986) הוא שחקן כדורגל פורטוגזי המשחק בעמדת המגן השמאלי ששיחק בעבר בנבחרת פורטוגל.

## קריירה
לופס נולד בליסבון, לאחר 10 שנים במועדוני הנוער השונים, החל לשחק  בקבוצת המילואים של בנפיקה ליסבון, ב-2006 עבר לסי. די. אופרריו מהליגה הפורטוגזית השנייה. 

בעונת 2007/2008 חתם בקבוצת ריו אבה, לאחר שנתיים בהן בלט במועדון התגלה בו התעניינות מצד קבוצות אחרות, בינואר 2009 חתם בפורטו לארבע שנים. באוגוסט 2010 נחשב לשחקן מיותר בקבוצה והושאל לקבוצה הספרדית ריאל בטיס. 

בחלקה הראשון של עונת 2010/2011 לא שיחק בשום מועדון עד שהושאל בחלון העברות בינואר על ידי ספורטינג בראגה יחד איתה העפיל לשלב הבית של ליגת האלופות שם סיימו במקום השלישי. 

בעונת  חזר לופס לפורטו לאחר שתי ההשאלות, בינואר 2013 עזב סופית את הקבוצה וחתם בספורטינג ליסבון, ביולי 2013 הושאל לקבוצה הצרפתית ליון אולימפיק לעונה אחת, בסיום עונת 2013/2014 עזב את המועדון. ב-6 באוגוסט 2015 הושאל לעונה אחת לגרנדה. עונה אחר כך הושאל לאחאיסר בלדייספור מהליגה הטורקית. ב-7 ביולי 2017 חתם באופן קבוע בקבוצה.

### נבחרת פורטוגל
בשל יכולתו של לופס לשחק בעמדה ימנית ושמאלית זומן על ידי מאמן הנבחרת, פאולו בנטו, למוקדמות יורו 2012. שיחק את משחקו הראשון  בנבחרת הלאומית ב-2 ביוני 2012 במשחק ידידות נגד טורקיה בהפסד 3-1. לופס השתתף בכמה משחקים במוקדמות מונדיאל 2014 אך לא נמנה עם סגל הנבחרת במונדיאל 2014.

## קישורים חיצוניים

קטגוריה:כדורגלנים פורטוגזים
קטגוריה:מגני כדורגל פורטוגזים
קטגוריה:ליסבון: כדורגלנים
קטגוריה:כדורגלני ספורטינג ליסבון
קטגוריה:כדורגלני ספורטינג בראגה 
קטגוריה:כדורגלני ריאל בטיס 
קטגוריה:כדורגלני פורטו
קטגוריה:כדורגלני אולימפיק ליון
קטגוריה:כדורגלני ריו אבה
קטגוריה:כדורגלני גרנדה
קטגוריה:כדורגלני אקהיסארספור
קטגוריה:כדורגלני קייסריספור
קטגוריה:כדורגלני אסטרלה דה אמדורה
קטגוריה:כדורגלני נבחרת פורטוגל
קטגוריה:כדורגלני יורו 2012
קטגוריה:פורטוגזים שנולדו ב-1986
גד נגבי

**גד נגבי** (6 בספטמבר 1945 – 9 בנובמבר 2025) היה אלוף-משנה בצה"ל. כיהן בין היתר כמפקד חטיבת נ"ט 409 וכמפקד סיירת צנחנים.

## קורות חייו
### שירות בצה"ל בקבע
גד נגבי נולד ב-6 בספטמבר 1945 (כ"א באלול ה'תש"י) וגדל בירושלים. עם גיוסו לצה"ל בשנת 1963 התנדב נגבי לחטיבת הצנחנים. בצנחנים שובץ בגדוד 890, עבר מסלול הכשרה כלוחם, קורס מ"כים חי"ר וקורס קציני חי"ר. לאחר הקורס שב לצנחנים ושימש כמפקד מחלקה ומפקד פלוגה בגדוד 202.

במלחמת ששת הימים לחם נגבי עם פלוגתו בחזית המצרית ובהמשך בגזרה הסורית בדרום רמת הגולן. בשנים 1968 ו-1969 שימש כמפקד סיירת צנחנים ופיקד עליה במהלך מספר מבצעים מיוחדים במלחמת ההתשה, ובהם מבצע הלם, כסגנו של מתן וילנאי, מבצע בוסתן 22 בפיקודו, וכמפקד כוח משנה בפשיטה המוטסת על שדה התעופה ביירות בפיקודו של רפול. בשנת 1969, בתום תפקידו כמפקד הסיירת, השתחרר מצה"ל.

### שירות בצה"ל במילואים
במהלך שירות המילואים שימש נגבי מפקד יחידת סיור נ"ט מס' 70 עם פרוץ מלחמת יום הכיפורים נשלחה יחידת סיור נ"ט 70 להערכות בבקעת הירדן אל מול הירדנים, בלחצו יחד עם לוחמי היחידה ובשל הצורך בכוחות חי"ר מעולה בחזית הדרום, הוטסה מחצית היחידה בפיקוד נגבי לסיני ולחמה בגזרת ראס סודר.

לאחר המלחמה המשיך נגבי לפקד על היחידה שהתרחבה והפכה לגדוד 7008, גדוד צנחנים מובחר במילואים במסגרת חטיבה 409 (לימים 551). נגבי פיקד על הגדוד במלחמת לבנון הראשונה, במהלכה ערך ופיקד על מארב שביצע גדודו ב-11 ביוני 1982, בקרבת הכפר עמיק במורדות המזרחיים של ג'בל בארוכ. עפר שלח, מפקד מחלקה בגדוד הצנחנים שהשתתף בקרב, כתב על כך בספרו **"[[שבויים בלבנון]]"**, כי-  בהמשך מונה נגבי למפקד חטיבה 409 (לימים חטיבה 551) בה שימש קודם לכן כמג"ד.

נגבי, מהנדס תעשייה וניהול בהשכלתו, מילא תפקידי ניהול בתעשייה ביניהם כמנכ"ל מפעלי "וישיי" (Vishay Intertechnology) בישראל. נפטר ב-9 בנובמבר 2025, והובא למנוחות בבית העלמין בעיר מגוריו ערד .

## קישורים חיצוניים

## הערות שוליים

קטגוריה:מפקדי חטיבה 551
קטגוריה:מפקדי סיירת צנחנים
קטגוריה:חיילי צה"ל במלחמת יום הכיפורים
קטגוריה:מנכ"לים ישראלים
קטגוריה:אלופי-משנה בצה"ל
קטגוריה:מפקדי פלוגות במלחמת ששת הימים
קטגוריה:חיילי חיל הרגלים במלחמת ששת הימים
קטגוריה:מפקדי פלוגות במלחמת יום הכיפורים
קטגוריה:חיילי חיל הרגלים במלחמת יום הכיפורים
קטגוריה:מפקדי גדודים במלחמת לבנון הראשונה
קטגוריה:חיילי חיל הרגלים במלחמת לבנון הראשונה
קטגוריה:ערד: אישים
קטגוריה:ישראלים שנולדו ב-1945
קטגוריה:ישראלים שנפטרו ב-2025
חניוני הצלחה

**חניוני הצלחה** (Success Parking) היא חברת חניונים ישראלית המשתייכת לקבוצת הצלחה. נוסדה בשנת 2001 על ידי איש העסקים צחי מרקור.

## פעילות עסקית
לחניוני הצלחה מחזור עסקי הנאמד ביותר מ-200 מיליון דולר בשנה.

בשנת 2005 החלה גם להפעיל חניונים ציבוריים. בשנה זאת זכתה החברה במכרז להפעלת חמשת החניונים הגדולים בתל אביב של "אחוזות החוף", למשך ארבע שנים. 

בשנת 2008 רכש מרקור באמצעות חניוני הצלחה מיצחק תשובה תשעה חניונים בערים תל אביב, נתניה, פתח תקווה וירושלים עם 2,000 מקומות חנייה בעבור 40 מיליון ש"ח.

נכון ל-2010 החזיקה החברה בכ-100 חניונים ברחבי ישראל. חלק מהחניונים הם מגרשים המוחזקים על ידי חניוני הצלחה עבור חברות או אנשים פרטיים באופן זמני ובעבור דמי שכירות עד לתחילת הבנייה במגרשים.

מייסד החברה, צחי מרקור, מכהן כיו"ר איגוד החניה הישראלי מטעם לשכת המסחר.

## קישורים חיצוניים
* חניוני הצלחה
* 
* 
* 
* 

## הערות שוליים

קטגוריה:חברות ישראליות
קטגוריה:חניה
קארל גנצקן

**קארל אוגוסט גנצקן** (בגרמנית: **Karl August Genzken**; 8 ביוני 1885, הולשטיין – 10 באוקטובר 1957, המבורג) היה רופא נאצי שערך ניסויים רפואיים באסירים של מספר מחנות ריכוז. החזיק בדרגת גרופנפיהרר בוואפן אס אס והיה ראש המחלקה הרפואית של הוואפן אס אס. הורשע בפשעי מלחמה במשפט הרופאים בגרמניה בנירנברג.

## ביוגרפיה
גנצקן הצטרף לשורות המפלגה הנאצית ב-7 ביולי 1926 (חבר מספר 39,913). הצטרף לאס אס ב-5 בנובמבר 1933 (חבר מספר 207,954).

בשנת 1934 נקרא לשרת כקצין מילואים בשרותי הרפואה של הצי. לאחר מכן הועבר למשרד הראשי המבצעי של האס אס, וקודם לתפקיד הממונה הרפואי על בית החולים של האס אס בברלין. מונה לעמוד בראש המחלקה הרפואית של הוואפן אס אס בשנת 1942, בשורותיה הגיע לדרגה של מיור גנרל. 

גנצקן היה מעורב בסדרה של ניסויים רפואיים בבני אדם שנערכו על אסירים במספר מחנות ריכוז. הוא הואשם והורשע במעורבות בניסויי הטיפוס שנערכו מדצמבר 1941 עד פברואר 1945, ניסויים שנערכו לטובתו של הצבא הגרמני ובאו לבדוק את יעילותם של מספר חיסונים נגד טיפוס, אבעבועות, כולרה ומחלות נוספות. הניסויים נערכו במחנה דכאו ובמחנה נאצוויילר-שטרוטהוף. גנצקן הואשם גם במעורבות בניסויי הסולפונמיד, בניסויים ברעלים ובניסויים בפצצות תבערה אך לא הורשע בהאשמות אלה.

### לאחר מלחמת העולם השנייה
גנצקן נמצא אשם בפשעי מלחמה, בפשעים נגד האנושות ובחברות בארגון פשע (האס אס) על ידי בית הדין הצבאי האמריקאי שערך את המשפט. הוא נידון באוגוסט 1947 למאסר עולם על ידי בית הדין. בפועל, גזר דינו הומתק לעשרים שנות מאסר, ולמעשה הוא שוחרר מהכלא באפריל 1954.

## קישורים חיצוניים

קטגוריה:רופאים נאצים
קטגוריה:ניסויים בבני אדם על ידי הנאצים: פושעים

קטגוריה:גרמנים שנולדו ב-1885
קטגוריה:גרמנים שנפטרו ב-1957
MODY 2

**MODY 2** היא אחת הצורות של סוכרת מסוג MODY (קיצור של: "Maturity onset diabetes of the young", בתרגום לעברית: סוכרת מבוגרים התוקפת צעירים). MODY היא סוג נדיר יחסית של מחלת הסוכרת (כ-1%-2% מתוך כלל חולי הסוכרת), המתאפיין בערכי סוכר גבוהים המופיעים בגיל צעיר, אך נמוכים משמעותית מאשר בסוכרת מסוג 1. מתוך כ-11 סוגי MODY, הסוג MODY2 הוא השני בשכיחותו, ומהווה 30%-70% מכלל מקרי ה־MODY.

MODY2 מורשת באופן אוטוזומלי דומיננטי. תורשה דומיננטית פירושה שגן פגום מהורה אחד מסוגל לגרום למחלה, למרות שהגן התואם מההורה השני הוא נורמלי. אם להורה אחד בלבד יש פגם גנטי, לכל ילד יש סיכוי של כ-50% לרשת את ההפרעה. שלא כסוכרת מסוג 1 או 2, MODY אינה מחלה אוטואימונית.

## מקור המחלה
מקור המחלה הוא מוטציה גנטית בגלוקו-קינאז הנמצא בתאי בטא שבלבלב. גלוקו-קינאז הוא אנזים שתפקידו להפוך את הגלוקוז שבדם לגלוקוז-6-פוספט אשר זמין לתהליכים תוך תאיים. כמו כן, לגלוקו-קינאז תפקיד חשוב בוויסות מטבוליזם הפחמימה: הוא משמש גלאי גלוקוז ומעורר את פעילות המטבוליזם כתגובה לעליה או צניחת רמת הגלוקוז. 

גלוקו-קינאז מהווה חיישן גלוקוז לתאי הבטא. כאשר הוא נפגע, נפגעת כאמור גם ההמרה של הגלוקוז לגלוקוז-6-פוספט, וכתוצאה מכך הגלוקו-קינאז אינו מרגיש ברמות הסוכר הגבוהות. יש צורך בריכוז גבוה יותר של גלוקוז על מנת להפריש את אותה רמת אינסולין מתאי הלבלב, ורמת הסוכר בדם עולה. אצל אדם בריא, גלוקו-קינאז מעורר הפרשת אינסולין כשהגלוקוז עולה על 90 מ"ג/ד"ל. ב־MODY2 מוטציות בגן גורמות למולקולת גלוקו-קינאז להיות רגישה פחות לרמות העולות של הגלוקוז. יש לתאי בטא את היכולת להפריש אינסולין, אבל הם עושים זאת רק מעל סף גבוה של סוכר בדם (בדרך כלל 126-144 מ"ג/ד"ל). מצב זה מייצר היפרגליקמיה כרונית, מתונה, שהיא בדרך כלל ללא תסמינים ותופעות לוואי.

יש לציין שהמחקר בתחום סכרות נדירות אלו עודנו באיבו, וקשה למצוא מחקרים וסטטיסטיקות מקיפות וסופיות.

## טיפול
רמת ההיפרגליקמיה ב-MODY2 בדרך כלל אינה מחמירה עם הגיל באופן דרמטי כמו בסוכרת רגילה, וסיבוכים לטווח ארוך הם נדירים. בילדים ובמבוגרים בריאים, ניתן למנוע היפרגליקמיה על ידי תזונה בריאה ופעילות גופנית. פעילות גופנית קבועה היא הגורם המשמעותי ביותר במניעת הסתבכות המחלה. עם זאת, כאשר החולים נכנסים לגילאי 50 ו-60, לפעמים אין בכך די באלה כדי לשלוט בהיפרגליקמיה. במקרים אלה, תרופות רבות עבור סוכרת מסוג 2 אינן יעילות, משום שהם מתמודדות עם עמידות הגוף לאינסולין, ו־MODY2 אינו גורם כלל עמידות לאינסולין. תרופות אחרות (כמו Repaglinide ועוד) יכולות לעזור לגוף לווסת את רמת הגלוקוז על ידי גירוי הלבלב לשחרר אינסולין לפני ארוחות.

## קישורים חיצוניים
*סוגי MODY והגורמים להם בוויקיפדיה 

קטגוריה:סוכרת
משה אור

**משה אור** (נולד ב-1970) הוא קצין צה"ל בדרגת תת-אלוף אשר פיקד על עוצבת שועלי מרום, ועל גדוד שקד.

## שירותו הצבאי
עם גיוסו לצה"ל בשנת 1988 החל קורס טיס, אך נשר ממנו ושובץ בחטיבת גבעתי. בגבעתי עבר אור הכשרה כלוחם, קורס מ"כים חי"ר ויצא לקורס קציני חי"ר. לאחר ששימש במספר תפקידי פיקוד בחטיבה, ובהם מפקד פלוגה הועלה לדרגת סא"ל ומונה לראש ענף נשק מסייע גדודי בביסלמ"ח. בשנים 2002–2004 פיקד אור על גדוד שקד, והוביל אותו בלחימה באינתיפאדה השנייה כנגד הטרור הפלסטיני ברצועת עזה. בשנים 2004–2006 פיקד על בסיס האימונים החטיבתי. ביוני 2006 הועלה לדרגת אל"ם ומונה לפקד על עוצבת שועלי מרום, חטיבת צנחנים מילואים, והוביל אותה בלחימה במבצע עופרת יצוקה. לאחר שסיים את תפקידו בדצמבר 2009, מונה לראש תורת חי"ר וצנחנים במפקדת קחצ"ר ובהמשך מונה לנספח צה"ל בצ'ילה. במבצע צוק איתן שימש ראש מטה חטיבת גבעתי.

## קישורים חיצוניים
* איתי אשר, שבע קמיקזה ומלחמתו במחבלים - עם לוחמי גבעתי בעזה, מעריב,  6 במאי 2003, כפי שהועלה באתר לזכר .
* .

## הערות שוליים

קטגוריה:מפקדי חטיבה 646
קטגוריה:מפקדי גדוד שקד
קטגוריה:נספחים צבאיים ישראלים בצ'ילה
קטגוריה:מפקדי חטיבות במלחמת לבנון השנייה
קטגוריה:ישראלים שנולדו ב-1970
סאנגיאנג אפי

ממוזער|250px|תצלום האי והר הגעש כפי שנעשו ממעבורת החלל ב-2006
**הר סאנגיאנג אפי** (באינדונזית: **Gunung Sangeang** או **Gunung Api**) הוא הר געש מורכב פעיל באי סאנגיאנג (Sangeang), חלק מאיי סונדה הקטנים, צפונית מזרחית לאי סומבוואה בים פלורס במחוז איי סונדה הקטנים – מערב (Nusa Tenggara Barat) באינדונזיה. האי סאנגיאנג הוא אי עגול קטן, קוטרו 13 קילומטרים, שטחו 153 קמ"ר, והוא אינו מאוכלס, לאחר שכל התושבים שהתגוררו בו פונו בעקבות ההתפרצות הגעשית של 1988, אבל חקלאים המשיכו להגיע לאי מסומבוואה על מנת לעבד את אדמתו הפורייה.

סאנגיאנג אפי הוא אחד מ-129 הרי הגעש הפעילים של אינדונזיה, חלק מטבעת האש, אזור המקיף את האוקיינוס השקט וכולל כמה מהרי הגעש הפעילים ביותר על פני כדור הארץ. הר הגעש כולל שני חרוטים געשיים, דורו אפי (Doro Api) שגובהו 1,949 מטרים מעל פני הים, הנקודה הגבוהה ביותר באי, ודורו מנטואי (Doro Mantoi), שגובהו 1,795 מטרים. חרוטים אלו נבנו, בהתאמה, על המרכז והשוליים המזרחיים של קלדרה, שרובה כבר לא ניתנת לזיהוי. לועות צדים נוצרו על המדרון הדרומי של דורו מאנטואי ובסמוך לחוף הצפוני של האי. בין התיעוד ההיסטורי הראשון להתפרצות הר הגעש ב-1512 להתפרצות ב-1989 ההר התפרץ 17 פעמים, בעיקר במאה ה-20. הוא התפרץ שוב בדצמבר 2012 ובמאי 2014.

המסמך ההיסטורי הראשון שבו מוזכר הר הגעש הוא כתב היד נגרקרטגאמה מממלכת מג'פהיט מהמאה ה-14. אחד משמותיו האינדונזיים של ההר, "גונוג אפי", מוזכר כשם הר בפרק הראשון ברומן "המסע הארוך" של חתן פרס נובל לספרות, יוהנס וילהלם ינסן.

מרבית הגעשיות באינדונזיה נובעת מקשת סונדה – קשת איים שנוצרה באזור הפחתה בו חודר הלוח ההודי אל מתחת ללוח האירו-אסיאתי. קשת זו תחומה מצדה הצפון-צפון-מערבי על ידי איי אנדמן – שרשרת של איים געשיים ממקור בזלתי, וממזרח על ידי קשת בנדה – שאף היא נוצרה כתוצאה מהפחתה.

ההתפרצות ההיסטורית הגדולה ביותר התרחשה בין 30 ביולי 1985 לפברואר 1988 (מדד התפרצות געשית 3). זרמים פירוקלסטיים חייבו את פינויים של 1,242 תושבי האי. קילוח הלבה מדורו אפי זרם למרחק של 4 עד 5 קילומטרים מהלוע בטרם נעצר ביוני 1986. התפוצצויות נמשכו עד פברואר 1988.

## ההתפרצות של 2014
מאז יוני 2013 הכריזו השלטונות על רמת כוננות גבוהה באזור ההר. ב-30 במאי 2014 התרחשה התפרצות גדולה מאוד סביב שעה 15:55 זמן מקומי. אפר ועשן יצרו עמוד התפרצות שהתרומם לגובה שבין 15 ל-20 קילומטרים. בבוקר למחרת חצה ענן האפר את החוף הצפון מערבי של אוסטרליה באזור קימברלי, וחברות תעופה ביטלו טיסות יוצאות ונכנסות לדרווין.

## קישורים חיצוניים

* Sangeang Api – מידע על ההר באתר Global Volcanism Program
* 

## הערות שוליים

קטגוריה:אינדונזיה: הרי געש
ניו יורק סיטי (כדורגל)

**מועדון כדורגל ניו יורק סיטי** (באנגלית: **New York City FC**) היא קבוצת כדורגל מניו יורק, המשחקת בליגת ה-MLS מעונת 2014/2015. הקבוצה נמצאת בבעלות משותפת של חברת האחזקות קבוצת סיטי פוטבול (שתחת בעלותה נמצאת גם מנצ'סטר סיטי) ושל קבוצת הבייסבול ניו יורק יאנקיז.

## היסטוריה
ליגת ה-MLS הודיעה על כוונתה להעניק זיכיון לקבוצה נוספת באזור ניו יורק - בנוסף לניו יורק רד בולס, המשחקת בניו ג'רזי - כבר ב-2010. הפנייה הראשונית נעשתה לבעלי ניו יורק מטס, שהתכוון להקים מחדש את קבוצת ניו יורק קוסמוס שעלתה לגדולה בשנות ה-70 של המאה ה-20. לאחר שבעלי המטס הפסיד כסף רב בהונאת הפונזי של ברנרד מיידוף, ננטש הרעיון.

דון גרבר, הקומישנר של הליגה, פנה לרעיון אותו טיפח עוד קודם - לשכנע מועדון כדורגל גדול מאירופה להשקיע בקבוצה בליגה. הרעיון נוסה עוד ב-2008 כשגרבר ניסה לשכנע את ברצלונה להשקיע בקבוצה שתקום במיאמי, ניסיון שלא צלח. סגן הנשיא של ברצלונה באותם ימים היה פראן סוריאנו.

כשסוריאנו התמנה ליושב ראש מנצ'סטר סיטי ב-2012, פנה אליו גרבר וחידש את הרעיון - הפעם בנושא הזיכיון בניו יורק. הפעם הצליח גרבר לשכנע את סוריאנו ופרנסי מנצ'סטר סיטי, ובמאי 2013 הוענק הזיכיון לקבוצה.

בתחילה התכוונה הקבוצה להקים לעצמה אצטדיון בפארק פלאשינג מדוז שבקווינס, אך נתקלה בהתנגדות של ניו יורק מטס שאצטדיונה נמצא בסמוך. לאור זאת הוחלט לבנות לקבוצה אצטדיון ברובע הברונקס, סמוך לאצטדיון יאנקי. האצטדיון צפוי להיות מוכן ב-2018, ועד אז נקבע אצטדיון יאנקי עצמו כמגרשה הביתי של הקבוצה.

ב-11 בדצמבר 2013 הודיעה הקבוצה כי ג'ייסון קרייס, מאמנה היוצא של ריאל סולט לייק, יהיה מאמנה בעונתה הראשונה בליגה. בנוסף, השחקן הראשון שחתם בקבוצה היה דויד וייה הספרדי. 

משחק הליגה הראשון של המועדון נערך ב-8 במרץ נגד אורלנדו סיטי. מיקס דיסקרוד כבש את השער הראשון של המועדון בליגה במשחק שהסתיים בתיקו 1-1. שבוע לאחר מכן, במשחק הבית הראשון שלהם השיגה הקבוצה את ניצחונה הראשון לאחר שגברה על ניו אינגלנד רבולושן. הקבוצה סיימה את העונה הראשונה במקום השמיני במזרח וה-17 הכללי.

ב-24 ביוני 2014 חתם במועדון פרנק למפארד. עשרה ימים לאחר מכן, עבר למפארד לקבוצת האם של המועדון מנצ'סטר סיטי, ושב אליה לאחר עונה אחת.

בעונתה השנייה ב-MLS העפילה ניו יורק סיטי לפלייאוף בפעם הראשונה, ובסופו של דבר הפסידה לטורונטו בסדרה של שני משחקים בחצי גמר המזרח. בעונת 2017 רשמה הקבוצה הצלחה דומה, כאשר הגיעה לחצי הגמר שם הפסידה לקולומבוס קרו, כמו גם בעונת 2018. בעונת 2019 סיימה הקבוצה במקום הראשון בליגה אך שוב נכשלה בפלייאוף לאחר שהפסידה לטורונטו. 

ניו יורק סיטי פתחה את עונת 2020 עם הופעת הבכורה שלה בליגת האלופות של CONCACAF, והעפילה לרבע הגמר לאחר שניצחה את סן קרלוס מקוסטה ריקה 6-3 בשני משחקים. ברבע הגמר הודחה על ידי טיגרס. בליגה הפסידה לאורלנדו סיטי בסיבוב הראשון של הפלייאוף.

המועדון סיים את עונת 2021 במקום הרביעי במזרח, עונה אשר בסופה זכתה בתואר הגביע ה-MLS הראשון בתולדות המועדון.

## שחקנים

### סגל נוכחי
; נכון ל-5 באוגוסט 2025

 

 

## תארים
**[[גביע ה-MLS]]**
* 2021
**[[גביע קמפאונס]]**

* 2022

## קישורים חיצוניים

* 

קטגוריה:קבוצות כדורגל אמריקאיות
קטגוריה:קבוצות MLS
קטגוריה:ניו יורק: מועדוני ספורט
קטגוריה:קבוצות כדורגל שהוקמו ב-2013
הקבינט של ארצות הברית בממשל ריצ'רד ניקסון

300px|ממוזער|שמאל|הקבינט, 1971
**הקבינט של ארצות הברית בממשל ריצ'רד ניקסון** כיהן במשך חמש שנים ושבעה חודשים, ממועד השבעת הנשיא ריצ'רד ניקסון ב-20 בינואר 1969 ועד להתפטרותו ב-9 באוגוסט 1974, בעקבות פרשת ווטרגייט.

## הרכב הקבינט
ב-1971 אורגנה מחדש מחלקת הדואר והפכה לסוכנות ממשלתית בשם שירות הדואר של ארצות הברית. בעקבות זאת נגרע תפקיד המנהל הכללי של הדואר מהקבינט.

הקבינט כלל 13 בעלי תפקידים עד 1971 ו-12 לאחר מכן. כיהנו בו 30 גברים. איש מהם לא כיהן בו במשך כל תקופת קיום הקבינט.

סגן הנשיא ספירו אגניו נאלץ להתפטר ב-1973. סגן הנשיא שבא במקומו, ג'רלד פורד, לא נבחר לתפקיד אלא מונה אליו על פי התיקון ה-25 לחוקת ארצות הברית.

## חברי הקבינט
### מזכירי מחלקות הממשל
*מזכיר המדינה: ויליאם רוג'רס (1969–1973), הנרי קיסינג'ר (1973–1974)
*מזכיר האוצר: דייוויד מתיו קנדי (1969–1971), ג'ון קונלי (1971–1972), ג'ורג' שולץ (1972–1974), ויליאם אדוארד סיימון (1974)
*מזכיר ההגנה: מלווין לאירד (1969–1973), אליוט ריצ'רדסון (1973), ג'יימס ר' שלזינגר (1973–1974)
*התובע הכללי: ג'ון ניוטון מיטשל (1969–1972), ריצ'רד קליינדינסט (1972–1973), אליוט ריצ'רדסון (1973), ויליאם בארט סקסבי (1974)
*המנהל הכללי של הדואר: וינטון בלונט (1969–1971)
*מזכיר הפנים: וולי היקל (1969–1970), רוג'רס מורטון (1970–1974)
*מזכיר החקלאות: קליפורד הרדין (1969–1971), ארל בוץ (1971–1974)
*מזכיר המסחר: מוריס סטאנס (1969–1972), פיטר פיטרסון (1972–1973), פרדריק דנט (1973–1974)
*מזכיר העבודה: ג'ורג' שולץ (1969–1970), ג'יימס הוג'סון (1970–1973), פיטר ברנן (1973–1974)
*מזכיר הבריאות, החינוך והרווחה: רוברט פינץ' (1969–1970), אליוט ריצ'רדסון (1970–1973), קספר ויינברגר (1973–1974)
*מזכיר השיכון והפיתוח העירוני: ג'ורג' רומני (1969–1973), ג'יימס לין (1973–1974)
*מזכיר התחבורה: ג'ון וולפ (1969–1973), קלוד ברינגאר (1973–1974)

### בעלי תפקידים ברמת הקבינט
*סגן הנשיא: ספירו אגניו (1969–1973), ג'רלד פורד (1973–1974)

## קישורים חיצוניים

## הערות שוליים

*
ניקסון
ארנון פלטי

**ארנון פלטי** (נולד ב-22 בדצמבר 1955 בחיפה) הוא פרופסור למוזיקה, מלחין, מעבד, מאייר ותמלילן ישראלי.

## ביוגרפיה
בתקופת שירותו הצבאי היה נגן בס בלהקת חיל הים. בהמשך, ניגן והקליט עם אמנים ישראליים ובינלאומיים, ביניהם אריק איינשטיין, יוני רכטר, יהודית רביץ, גידי גוב, שלמה ארצי ויוסי בנאי, בתקליט הילדים הכבש השישה עשר, וגם בלהקתו "פלוטוניום", שבה נמנים עשרה נגנים שעבורם חיבר ועיבד את כל הטקסטים והמוזיקה. שימש כבסיסט של להקת הרוק המתקדם דובדבן ושל להקת הרוק המתקדם "Ordinary Listeners" הבריטית. כמו כן, ניגן בתוכנית הטלוויזיה של דורי בן זאב דורי באוויר.

כמעבד, נגן ומלחין הוציא פלטי עשרה אלבומים, כשביניהם אלבום המוקדש לעיבודים פרי עטו עבור אמן הג'אז דייב ליבמן ותזמורתו (ביג בנד). נוסף על כך הוציא פלטי אלבום לאופרת הג'אז "זרח החייזר", שלה כתב את הלברית ואת המוזיקה.

פלטי סיים תואר ראשון בעיבוד והלחנה ממכללת ברקלי למוזיקה, תואר שני מבית הספר מנהטן למוזיקה ותואר דוקטור בהצטיינות יתרה מאוניברסיטת בר-אילן בנושא הרמוניית הג'אז.
כמו כן לפלטי תואר שני בכתיבה יוצרת (שירה ופרוזה) מאוניברסיטת חיפה ודיפלומה באנימציה ממכללת מורלי, לונדון, אנגליה.

פלטי היה סגן מנהל אקדמי בבית הספר למוזיקה רימון בשנים 2006–2007, שם ניהל את מחלקת הבס בשנים 2002–2014. הוא לימד גם בבית הספר למוזיקה ע"ש בוכמן-מהטה, ושימש כמרצה וכראש מחלקת הג'אז בבית הספר למוסיקה בקריה האקדמית אונו. פלטי משמש כפרופסור באקדמיה למוסיקה ולמחול בירושלים וכיהן בה כדיקן של הפקולטה למוזיקה רב-תחומית, בנוסף על תפקידים מנהליים אחרים . בנוסף, הוא משמש כמרצה אורח במכללת ברקלי בבוסטון, אוניברסיטת מוראביאן בפילדלפיה, אוניברסיטת ניו יורק, אוניברסיטת מישיגן באן-ארבור, אוניברסיטת נורת'איסטרן בבוסטון ובאוניברסיטאות רבות ברחבי העולם כולל אירלנד, הולנד, גרמניה ומונגוליה. הוא ידוע כמומחה להוראת הרמוניית הג'אז, עיבוד ונגינת ג'אז.

פלטי זכה בחמישה פרסי קרן אמריקה-ישראל כמלחין ונגן ג'אז בין השנים 1973–1978, פרס מיוחד מ"לילה לבן" עבור רביעיית המיתרים אופוס 500, פרס ראשון בעיבוד ג'אז בתחרות עיבוד תזמורות ביג בנד במנהיים, גרמניה 2012 ובפרס ראש הממשלה למלחינים בתחום הג'אז בשנת 2021.


קובץ:Arnon Palty.jpg
קובץ:Ulpan dori bavir 3.jpg|ארנון פלטי בתזמורת הליווי של תוכנית הטלוויזיה דורי באוויר עם דורי בן זאב ומסקי שיברו


## קישורים חיצוניים

* האתר של פרופ' ארנון פלטי
* ארנון פלטי, באתר האקדמיה למוזיקה ולמחול בירושלים

## הערות שוליים

קטגוריה:בסיסטים ישראלים
קטגוריה:מוזיקאים ישראלים
קטגוריה:מעבדים מוזיקליים ישראלים
קטגוריה:חברי להקת חיל הים
קטגוריה:בעלי תואר דוקטור מאוניברסיטת בר-אילן
קטגוריה:סגל הקריה האקדמית אונו: בית ספר למוסיקה
קטגוריה:ישראלים שנולדו ב-1955